|  |
| --- |
| Številka: 007-53/2021/19  |
| Ljubljana, 1. 3. 2021  |
| EVA 2021-2330-0007  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Odlok o finančnem nadomestilu zaradi izpada dohodka pridelovalcem jabolk zaradi epidemije COVID-19 – predlog za obravnavo  |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, [65/14](http://www.uradni-list.si/1/objava.jsp?sop=2014-01-2739) in 55/17) in je Vlada Republike Slovenije na \_\_\_\_\_\_\_\_seji dne\_\_\_\_\_\_\_\_\_\_ pod točko \_\_ sprejela naslednji sklep: 1. Vlada Republike Slovenije je izdala Odlok o finančnem nadomestilu zaradi izpada dohodka pridelovalcem jabolk zaradi epidemije COVID-19, ki se objavi v Uradnem listu Republike Slovenije.
2. Sredstva za izvajanje Odloka o finančnem nadomestilu zaradi izpada dohodka pridelovalcem jabolk zaradi epidemije COVID-19 se zagotovijo iz proračuna Republike Slovenije.

Mag. Janja Garvas Hočevarv.d. generalne sekretarke Priloga:Predlog Odloka o finančnem nadomestilu zaradi izpada dohodka pridelovalcem jabolk zaradi epidemije COVID-19. Sklep prejmejo:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo,
* Ministrstvo za finance,
* Ministrstvo za javno upravo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) |
| **3.a Osebe, odgovorne za strokovno pripravo in usklajenost gradiva:** |
| * dr. Darja Majkovič, generalna direktorica Direktorata za kmetijstvo
* mag. Marjeta Bizjak, namestnica generalne direktorice Direktorata za kmetijstvo
* Saška Belaj, višja svetovalka

(Navedite imena in priimke ter funkcije ali nazive.) |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Kmetijski inštitut Slovenije, Barbara Zagorc |
| **4. Predstavniki vlade, ki bodo sodelovali pri delu državnega zbora:** |
| * dr. Jože Podgoršek, minister
* mag. Miran Mihelič, državni sekretar
* dr. Darja Majkovič, generalna direktorica Direktorata za kmetijstvo

 (Navedite imena in priimke ter funkcije ali nazive.) |
| 5. Kratek povzetek gradiva: |
| Namen ukrepa je dodelitev finančne pomoči pridelovalcem jabolk zaradi izpada dohodka zaradi epidemije COVID-19, na podlagi 116. člena Zakona o interventnih ukrepih za omilitev posledic drugega vala epidemije COVID-19 (Uradni list RS, št. 175/20, 203/20 – ZIUPOPDVE in 15/21 – ZDUOP), zaradi najmanj 30 % izpada dohodka glede na povprečje zadnjih treh let 2019-2017. Vzroki za izpad dohodka so nezmožnost prodaje zalog jabolk, zmanjšanja prodaje količin jabolk zaradi zaprtja sektorja HoReCa, zmanjšanja prodaje količin jabolk v trgovine, dodatni stroški zaradi zagotavljanja zaščitne opreme in testiranj, večja poraba delovnih ur zaradi upoštevanja omejitev za zajezitev epidemije COVID-19 (povečan strošek najete sezonske delovne sile), povečevanje stroškov skladiščenja in hlajenja jabolk. Zaradi podaljšanja obdobja skladiščenja in hlajenja jabolka izgubljajo na kakovosti in posledično tudi na ceni pridelka. Izdelane so bile ocene na podlagi modelnih kalkulacij za namizna jabolka, ki so izkazale, da se je zaradi posledic COVID-19 dohodek neto dodana vrednost (NDV) pri pridelavi namiznih jabolk letine 2020 v primerjavi s povprečjem 2017–2020 zmanjšal za več kot 30 %. Pri doseženih pridelkih jabolk med 30 t/ha in 40 t/ha letine 2020 je ocenjen izpad dohodka med 39 % in 60 %. Povprečni pridelek v letu 2020 (prva ocena SURS) je bila 31,6 t/ha. V statistična raziskovanja SURS so zajeti intenzivni sadovnjaki od 0,3 ha. Z vstopnim pragom 0,5 ha intenzivnega sadovnjaka so vključeni tržni pridelovalci, ki praviloma dosegajo višje hektarske pridelke od povprečja. V skladu z 59. členom Zakona o dodatnih ukrepih za omilitev posledic COVID-19 (Uradni list RS, št. [15/21](http://www.uradni-list.si/1/objava.jsp?sop=2021-01-0315)) se bo upravičencem, na podlagi podatkov iz uradnih evidenc, izdala informativna odločba. Pogoji za dodelitev finančnega nadomestila: - pridelovalci jabolk, ki so vpisani v Register kmetijskih gospodarstev-evidenco intenzivnih sadovnjakov, - vstopni prag je od vključno 0,5 ha intenzivnega sadovnjaka jablan na kmetijsko gospodarstvo, vpisano v register kmetijskih gospodarstev-evidenco intenzivnih sadovnjakov na dan 16.10.2020, - na dan uveljavitve odloka upravičenec ne sme biti v stečaju, prisilni likvidaciji ali v osebnem stečaju, in mora imeti poravnane zapadle davčne obveznosti in druge denarne nedavčne obveznosti v skladu z zakonom, ki ureja finančno upravo, - finančno nadomestilo se zniža za že prejeti mesečni temeljni dohodek v obdobju 1.10.2020-31.1.2021. Finančno nadomestilo se dodeli v skladu s Sporočilom Komisije Začasni okvir za ukrepe državne pomoči v podporo gospodarstvu ob izbruhu COVID-19 (UL C št. 91 I z dne 20. 3. 2020, str. 1), zadnjič spremenjenim s sporočilom Komisije Peta sprememba začasnega okvira za ukrepe državne pomoči v podporo gospodarstvu ob izbruhu COVID-19 in sprememba Priloge k Sporočilu Komisije državam članicam o uporabi členov 107 in 108 Pogodbe o delovanju Evropske unije za kratkoročno zavarovanje izvoznih kreditov (UL C št. 34 z dne 1. 2. 2021, str. 6).Višina finančnega nadomestila znaša 2.000 EUR / ha intenzivnega sadovnjaka jablan. Ocenjujemo, da bo finančno pomoč uveljavljalo 491 upravičencev, kar znaša do 4.056.000 eurov.(Izpolnite samo, če ima gradivo več kakor pet strani.) |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | DA |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.)Vzroki za izpad dohodka so nezmožnosti prodaje zalog sadja, zmanjšanja storilnosti v pridelavi, zmanjšanja prodaje količin sadja zaradi zaprtja sektorja HoReCa, zmanjšanja prodaje količin sadja zaradi nezmožnosti prehoda med občinami, zmanjšanja prodaje količin sadja v trgovine, dodatni stroški zaradi obveznega zagotavljanja zaščitne opreme in testiranj, večja poraba delovnih ur zaradi upoštevanja omejitev za zajezitev epidemije COVID-19 in povečevanje stroškov skladiščenja in hlajenja jabolk. Ocene na podlagi modelnih kalkulacij za namizna jabolka kažejo, da se je zaradi posledic COVID-19 dohodek neto dodana vrednost (NDV) pri pridelavi namiznih jabolk letine 2020 v primerjavi s povprečjem 2017–2020 zmanjšal za več kot 30 %. Pri doseženih pridelkih jabolk med 30 t/ha in 40 t/ha letine 2020 je ocenjen izpad dohodka med 39 % in 60 %. Pridelovalci jabolk so utrpeli najmanj 30 % izpad dohodka glede na povprečje zadnjih treh let 2017-2019. Ocena skupne višine pomoči: 4.056.000 EUR, število upravičencev: 491 pridelovalcev, površina intenzivnih sadovnjakov jablan: 2.028 ha |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  | 4.056.000 |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: ………V razpravo so bili vključeni: /Gradivo je bilo objavljeno na E-demokraciji. Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno**,**
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  Dr. Jože Podgoršek  minister  |

PREDLOG

EVA2021-2330-0007

Na podlagi četrtega odstavka 116. člena Zakona o interventnih ukrepih za omilitev posledic drugega vala epidemije COVID-19 (Uradni list RS, št. 175/20, 203/20 – ZIUPOPDVE in 15/21 – ZDUOP) Vlada Republike Slovenije izdaja

**ODLOK**

**o finančnem nadomestilu zaradi izpada dohodka pridelovalcem jabolk zaradi epidemije COVID-19**

**1. člen**

**(vsebina)**

1. Ta odlok podrobneje določa ukrep, upravičence, pogoje, način izračuna in postopek dodelitve finančnega nadomestila zaradi izpada dohodka pridelovalcem jabolk zaradi epidemije COVID-19 (v nadaljnjem besedilu: finančno nadomestilo).
2. Finančno nadomestilo se dodeli v skladu s Sporočilom Komisije Začasni okvir za ukrepe državne pomoči v podporo gospodarstvu ob izbruhu COVID-19 (UL C št. 91 I z dne 20. 3. 2020, str. 1), zadnjič spremenjenim s Sporočilom Komisije Peta sprememba začasnega okvira za ukrepe državne pomoči v podporo gospodarstvu ob izbruhu COVID-19 in sprememba Priloge k Sporočilu Komisije državam članicam o uporabi členov 107 in 108 Pogodbe o delovanju Evropske unije za kratkoročno zavarovanje izvoznih kreditov (UL C št. 34 z dne 1. 2. 2021, str. 6), (v nadaljnjem besedilu: Začasni okvir).

**2. člen**

**(izpad dohodka v sektorju jabolk)**

Ocene na podlagi modelnih kalkulacij za namizna jabolka so, da se je zaradi posledic COVID-19 dohodek neto dodana vrednost pri pridelavi namiznih jabolk letine 2020 v primerjavi s povprečjem v enakem obdobju zadnjih treh let zmanjšal za več kot 30 %.

**3. člen**

**(pomen izrazov)**

Izrazi, uporabljeni v tem odloku, pomenijo:

1. primarna kmetijska proizvodnja je gospodarska dejavnost, kot je opredeljena v 5. točki 2. člena Uredbe Komisije (EU) št. 702/2014 z dne 25. junija 2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 193 z dne 1. 7. 2014, str. 1), zadnjič spremenjene z Izvedbeno uredbo Komisije (EU) 2020/2008 z dne 8. decembra 2020 o spremembi uredb (EU) št. 702/2014, (EU) št. 717/2014 in (EU) št. 1388/2014 v zvezi z obdobjem njihove uporabe in drugimi ustreznimi prilagoditvami (UL L št. 414 z dne 9. 12. 2020, str. 15), (v nadaljnjem besedilu: Uredba 702/2014/EU);
2. podjetje v težavah je subjekt, ki se ukvarja s primarno kmetijsko proizvodnjo in za katerega velja vsaj ena od okoliščin, ki so opredeljene v 14. točki 2. člena Uredbe 702/2014/EU.

**4. člen**

**(upravičenec)**

Upravičenec do finančnega nadomestila je nosilec kmetijskega gospodarstva v skladu z Zakonom o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18; v nadaljnjem besedilu: Zakon o kmetijstvu), ki je imel 16. oktobra 2020 v register kmetijskih gospodarstev vpisano najmanj od vključno 0,5 ha površine intenzivnega sadovnjaka jablane (šifra kmetijske rabe – 1221, šifra kmetijske rastline 611 - jablane), (v nadaljnjem besedilu: intenzivni sadovnjak jablane) in izpolnjuje pogoje za pridobitev finančnega nadomestila po tem odloku.

**5. člen**

**(splošni pogoji za izplačilo nadomestila)**

(1) Finančno nadomestilo se dodeli v obliki pavšalnega finančnega nadomestila na hektar intenzivnega sadovnjaka jablane.

(2) Upravičencu, ki uveljavlja izredno pomoč za obdobje od 1. oktobra 2020 do 31. januarja 2021 v obliki mesečnega temeljnega dohodka na podlagi 116. člena Zakona o interventnih ukrepih za omilitev posledic drugega vala epidemije COVID-19 (Uradni list RS, št. 175/20, 203/20 – ZIUPOPDVE in 15/21 – ZDUOP), se finančno nadomestilo po tem odloku zniža za prejeti mesečni temeljni dohodek v tem obdobju, razen, če upravičencu že ni bilo predhodno znižano finančno nadomestilo po drugem odloku na podlagi 116. člena Zakona o interventnih ukrepih za omilitev posledic drugega vala epidemije COVID-19 (Uradni list RS, št. 175/20, 203/20 – ZIUPOPDVE in 15/21 – ZDUOP).

(3) Finančno nadomestilo se ne dodeli nosilcu kmetijskega gospodarstva, ki je bil na dan 31. decembra 2019 podjetje v težavah, kar Agencija Republike Slovenije za kmetijske trge in razvoj podeželja (v nadaljnjem besedilu: agencija) ugotavlja na podlagi zadnjih uradno objavljenih podatkov.

(4) Finančno nadomestilo se dodeli za obdobje od 1. oktobra 2020 do 31. januarja 2021.

**6. člen**

**(pogoji za pridobitev sredstev)**

Upravičenec mora za pridobitev finančnega nadomestila po tem odloku izpolnjevati naslednje pogoje:

1. ima 16. oktobra 2020 v register kmetijskih gospodarstev vpisan intenzivni sadovnjak jablane;
2. na dan uveljavitve tega odloka ne sme biti v stečaju, prisilni likvidaciji ali v osebnem stečaju;
3. na dan uveljavitve tega odloka ima poravnane zapadle davčne obveznosti in druge denarne nedavčne obveznosti v skladu z zakonom, ki ureja finančno upravo, v višini, ki presega 50 eurov;
4. za nakazilo dodeljenih sredstev ima odprt transakcijski račun v skladu s 35. členom Zakona o kmetijstvu.

**7. člen**

**(finančne določbe)**

(1) Višina pavšalnega finančnega nadomestila znaša 2.000,00 eurov na hektar intenzivnega sadovnjaka jablane. Podatek o površini intenzivnega sadovnjaka jablane iz 4. člena tega odloka agencija pridobi po uradni dolžnosti iz Registra kmetijskih gospodarstev na stanje 16. oktobra 2020.

(2) Isti upravičenec lahko pridobi finančno nadomestilo po tem odloku le enkrat.

(3) Finančno nadomestilo se ne dodeli upravičencu, ki je za isti namen že prejel javna sredstva Republike Slovenije ali sredstva Evropske unije.

(4) Sredstva za dodelitev finančnega nadomestila se zagotovijo iz proračuna Republike Slovenije.

**8. člen**

**(odločba o finančnem nadomestilu)**

1. Informativno odločbo o izpolnjevanju pogojev izda agencija na podlagi podatkov iz uradnih evidenc v skladu z 59. členom Zakona o dodatnih ukrepih za omilitev posledic COVID-19 (ZDUOP; Uradni list RS, št. 15/21).
2. V izreku informativne odločbe o finančnem nadomestilu se navede, da gre za državno pomoč v skladu z oddelkom 3.1. Začasnega okvira.

**9. člen**

**(skupni znesek pomoči in združevanje pomoči)**

1. Skupni znesek državne pomoči v skladu z oddelkom 3.1. Začasnega okvira ne sme presegati 225.000,00 eurov bruto na upravičenca, dejavnega v primarni kmetijski proizvodnji. Finančno nadomestilo po tem odloku se ustrezno zniža, če bi bila z odobrenim nadomestilom presežena navedena omejitev.
2. Če se upravičenec ukvarja z več gospodarskimi dejavnostmi, za katere veljajo različne zgornje meje iz točk 22(a) in 23(a) Začasnega okvira, z ločevanjem računov ali na drug ustrezen način zagotovi, da se za vsako od teh gospodarskih dejavnosti spoštuje ustrezna zgornja meja, pri čemer skupni znesek pomoči, ki je takemu upravičencu dodeljen v skladu z oddelkom 3.1. Začasnega okvira, ne presega ustreznih zgornjih mej iz 23a. točke Začasnega okvira.
3. Finančno nadomestilo, odobreno na podlagi tega odloka, se v zvezi z istimi upravičenimi stroški lahko združuje z drugo državno pomočjo v skladu z Začasnim okvirom ali Uredbo 702/2014/EU ali v skladu z Uredbo Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjeno z Uredbo Komisije (EU) 2020/972 z dne 2. julija 2020 o spremembi Uredbe (EU) št. 1407/2013 v zvezi s podaljšanjem njene veljavnosti in o spremembi Uredbe (EU) št. 651/2014 v zvezi s podaljšanjem njene veljavnosti in ustreznimi prilagoditvami (UL L št. 215 z dne 7. 7. 2020, str. 3), ali s pomočjo de minimis v skladu z Uredbo Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis v kmetijskem sektorju (UL L št. 352 z dne 24. 12. 2013, str. 9), zadnjič spremenjeno z Uredbo Komisije (EU) 2019/316 z dne 21. februarja 2019 o spremembi Uredbe (EU) 1408/2013 o uporabi členov 107 in 108 Pogodbe o delovanju Evropske unije pri pomoči de minimis v kmetijskem sektorju (UL L št. 51 I z dne 22. 2. 2019, str. 1), ob spoštovanju določb teh uredb in Začasnega okvira.

**10. člen**

**(preveritev pred odobritvijo pomoči in poročanje)**

(1)Agencija pred odobritvijo finančnega nadomestila preveri višino že dodeljene državne pomoči v skladu z oddelkom 3.1. Začasnega okvira za posameznega upravičenca v evidenci državne pomoči, ki jo vodi ministrstvo, pristojno za kmetijstvo.

(2) Agencija v 15 dneh po izplačilu finančnega nadomestila posameznemu upravičencu poroča ministrstvu, pristojnemu za kmetijstvo, o dodeljenih pomočeh na način, ki ga ministrstvo pristojno za kmetijstvo objavi na osrednjem spletnem mestu državne uprave.

**11. člen**

**(spremljanje)**

Ministrstvo, pristojno za kmetijstvo objavi informacije o shemi državne pomoči po tem odloku v skladu s točko 88 Začasnega okvirja na osrednjem spletnem mestu državne uprave (https://www.gov.si/teme/evidence-priglasenih-nacrtov-pomoci/). Te informacije so na voljo splošni javnosti najmanj deset let od zadnje dodelitve nadomestila po tem odloku.

**12. člen**

**(hramba dokumentacije)**

Agencija v skladu s točko 91 Začasnega okvira vodi in hrani podrobne evidence z informacijami in dokazili o posameznih finančnih nadomestilih še deset let od dneva odobritve zadnjega finančnega nadomestila po tem odloku.

**KONČNI DOLOČBI**

**13. člen**

**(začetek uporabe)**

(1) Določbe tega odloka se začnejo uporabljati naslednji dan po prejetju odločitve Evropske komisije o združljivosti ukrepa državne pomoči iz tega odloka z notranjim trgom.

(2) Minister, pristojen za kmetijstvo, objavi naznanilo o prejetju sklepa iz prejšnjega odstavka v Uradnem listu Republike Slovenije.

**14. člen**

**(začetek veljavnosti)**

Ta odlok začne veljati peti dan po objavi v Uradnem listu Republike Slovenije.

Št. 007-53/2021

Ljubljana, dne

EVA 2021-2330-0007

Vlada Republike Slovenije

**Janez Janša**

predsednik

**OBRAZLOŽITEV**

**UVOD**

Pravna podlaga (besedilo, vsebina zakonske določbe, ki je podlaga za izdajo odloka)

* četrti odstavek 116. člena Zakona o interventnih ukrepih za omilitev posledic drugega vala epidemije COVID-19 (Uradni list RS, št. 175/20, 203/20 – ZIUPOPDVE in x/21)

**II. VSEBINSKA OBRAZLOŽITEV PREDLAGANIH REŠITEV**

**1. člen:** Predpis je podlaga za izplačilo nadomestila upravičencem pridelovalcem jabolk, ki so utrpeli izpad dohodka zaradi epidemije COVID-19.

**2. člen**: Izračuni na podlagi modelnih kalkulacij za namizna jabolka kažejo, da se je zaradi posledic COVID-19 dohodek oz. neto dodana vrednost pri pridelavi namiznih jabolk letine 2020 v primerjavi s povprečjem v enakem obdobju zadnjih treh let zmanjšal za več kot 30 odstotkov.

**3. člen:** Pojasnjeni so izrazi, ki so uporabljeni v odloku.

**4. člen:** Upravičenec je nosilec kmetijskega gospodarstva, ki ima na dan 16. 10. 2020 v register kmetijskih gospodarstev vpisane najmanj od vključno 0,5 ha površine intenzivnega sadovnjaka jablane.

**5. člen**: Določeni so splošni pogoji za izplačilo nadomestila. Finančno nadomestilo se dodeli v obliki pavšalnega finančnega nadomestila na hektar intenzivnega sadovnjaka jablane. Upravičeno obdobje pomoči je od 1. oktobra 2020 do 31. januarja 2021. Finančno nadomestilo se zniža za že prejeti mesečni temeljni dohodek v tem obdobju, razen če upravičencu že ni bilo predhodno znižano finančno nadomestilo po drugem odloku na podlagi 116. člena Zakona o interventnih ukrepih za omilitev posledic drugega vala epidemije COVID-19. Finančno nadomestilo se ne dodeli nosilcu kmetijskega gospodarstva, ki je bil na dan 31. decembra 2019 podjetje v težavah.

**6. člen:** Določa pogoje za pridobitev sredstev.Na dan uveljavitve odloka upravičenec ne sme biti v stečaju, prisilni likvidaciji ali v osebnem stečaju, intenzivni sadovnjak jablan mora imeti vpisan v uradno evidenco, odprt mora imeti transakcijski račun, imeti mora poravnane zapadle davčne obveznosti in druge denarne nedavčne obveznosti v skladu z zakonom, ki ureja finančno upravo, v višini, ki presega 50 eurov.

**7. člen**: Določa višino finančnega nadomestila 2.000 EUR / ha intenzivnega sadovnjaka jablane, ki jo upravičenec lahko prejme le enkrat po tem odloku. Sredstva se zagotovijo iz proračuna Republike Slovenije.

**8. člen:** Določa, da se izda informativna odločba o izpolnjevanju pogojev na podlagi podatkov iz uradnih evidenc. Agencija v izreku odločbe navede, da gre za državno pomoč v skladu z oddelkom 3.1. Začasnega okvira.

**9.člen:** V skladu z oddelkom 3.1. Začasnega okvira so določene omejitve in najvišji skupni znesek državne pomoči, ki ne sme presegati 225.000 eurov bruto na upravičenca v primarni kmetijski proizvodnji**.**

**10. člen:** Pred odobritvijo finančnega nadomestila agencija preveri že dodeljene državne pomoči v skladu z oddelkom 3.1. Začasnega okvira.

**11. člen:** Določa spletno mesto objave informacije o shemi državne pomoči.

**12. člen: Določa hrambo dokumentacije.**

**13. člen:** Odlok začne veljati peti delovni dan po objavi v Uradnem listu RS.

**FINANČNE POSLEDICE:**

Vzroki za izpad dohodka so nezmožnost prodaje zalog sadja, zmanjšanje prodaje količin sadja zaradi zaprtja sektorja »Horece«, zmanjšanje prodaje količin sadja zaradi nezmožnosti prehoda med občinami, zmanjšanje prodaje količin sadja v trgovine, dodatni stroški zaradi obveznega zagotavljanja zaščitne opreme in testiranj, večja poraba delovnih ur zaradi upoštevanja omejitev za zajezitev epidemije COVID-19 (povečan strošek najete delovne sile) in povečevanje stroškov skladiščenja in hlajenja jabolk. Zaradi podaljšanja obdobja skladiščenja in hlajenja jabolka izgubljajo na kakovosti in posledično tudi na ceni pridelka.

Utemeljitev za uvedbo ukrepa zaradi 30 % izpada dohodka:

Ocene na podlagi modelnih kalkulacij Kmetijskega inštituta Slovenije (KIS) za namizna jabolka kažejo, da se je zaradi posledic COVID-19 dohodek neto dodana vrednost (NDV) pri pridelavi namiznih jabolk letine 2020 v primerjavi s povprečjem 2017–2020 zmanjšala za več kot 30 %. V statistična raziskovanja SURS za ugotavljanje povprečnega hektarskega pridelka so zajeti intenzivni sadovnjaki od 0,3 ha. Z vstopnim pragom 0,5 ha intenzivnih sadovnjakov so vključeni tržni pridelovalci, ki praviloma dosegajo višje hektarske pridelke od povprečja. Pri predvidenih doseženih pridelkih jabolk med 30 t/ha in 40 t/ha letine 2020 (prva ocena povprečnega hektarskega pridelka (SURS) v Sloveniji za leto 2020 je 31,6 t/ha) je ocenjen izpad dohodka med 39 % in 60 %. Pridelovalci jabolk so utrpeli najmanj 30-odstotni izpad dohodka glede na povprečje zadnjih treh let 2017-2019.

KIS je na podlagi modelnih kalkulacij ob upoštevanju splošnih metodoloških izhodišč modelnih kalkulacij KIS[[1]](#footnote-1), ter na podlagi najnovejših podatkov o pridelavi in cenah jabolk v letu 2020 pripravil modelne ocene stroškov in dohodka pri pridelavi jabolk za leto 2020 ter za predhodna tri leta 2017-2019.

Modelne ocene izpada dohodka pri pridelavi namiznih jabolk letine 2020 zaradi posledic epidemije COVID-19 v zadnjim mesecih leta 2020 so bile pripravljene na podlagi razpoložljivih podatkov o pridelavi, cenah jabolk v Sloveniji in dodatnih stroškov pridelave zaradi epidemije COVID-19 (Vir: SURS, ARSKTRP-TIS, GZS,  baze podatkov Oddelka za ekonomiko kmetijstva na Kmetijskem inštitutu Slovenije).

Pri oceni izpada dohodka zaradi COVID-19 je narejena primerjava pridelave jabolk v letu 2020 s pridelavo jabolk v povprečju zadnjih treh let 2017–2019. Pri oceni stroškov letine 2020 so bile upoštevane cene inputov in dela iz leta 2020, pri oceni stroškov povprečja let 2017–2019 pa povprečne cene inputov in dela iz let 2017–2019.

Pri izračunu ekonomskih kazalnikov je bil pri oceni letine 2020 upoštevan 21 % večji pridelek kot v povprečju 2017–2019.

Odkupne cene namiznih jabolk (SURS) so bile v jeseni (v septembru in oktobru) leta 2020 v primerjavi z enakim obdobjem leta 2019 (–12 %) in v primerjavi s povprečjem 2017–2019 (–12 %) nižje za dobro desetino. Enako gibanje pa so odkupne cene namiznih jabolk po podatkih SURS imele tudi v zadnjih mesecih leta 2020 v primerjavi z enakimi meseci leta 2017–2019.

Prodaja jabolk pri večjih pridelovalcih (TIS-ARSKTRP) se je v jeseni leta 2020 (36–49 teden) v primerjavi z enakimi tedni leta 2019 pri večjem pridelku zmanjšala za približno 20 %*.*

Stroški pridelave jabolk letine 2020 so bili po ocenah na podlagi modelnih kalkulacij KIS (pri enakem pridelku v obeh letih), brez upoštevanja dodatnih stroškov zaradi epidemije COVID-19, približno na ravni letine 2019. Zaradi COVID-19 so se stroški pridelave jabolk v letu 2020 zvišali. Pridelovalci so imeli dodatne stroške zaradi zagotavljanja obvezne zaščitne opreme in testiranj, večja je bila poraba najetih delovnih ur pri sezonski delovni sili, predvsem pri obiranju in sortiranju od 1.10.2020 dalje, zaradi upoštevanja medsebojne razdalje, nezmožnosti uporabe določenih strojev kot je npr. obiralna ploščat ipd. Zaradi zmanjšanja prodaje jabolk jeseni se vse bolj povečujejo tudi stroški skladiščenja in hlajenja jabolk (zaradi podaljšanja obdobja skladiščenja in hlajenja).

Ekonomski kazalnik prikaza izpada dohodka v letu 2020 v primerjavi s povprečjem 2017–2019 je neto dodana vrednost (NDV), ki je izračunana kot razlika med vrednostjo pridelave in spremenljivimi stroški ter stroški amortizacije.

* Vrednost pridelave vključuje tržno vrednost pridelka (produkt pridelka in cene jabolk) in subvencije (plačilna pravica, zelena komponenta in vračilo trošarine).
* Spremenljivi stroški vključujejo predvsem stroške gnojil, sredstev za varstvo rastlin, najetega dela, embalaže, spremenljive stroške domačih strojnih storitev, ipd.. Višina spremenljivih stroškov je odvisna od obsega pridelave (velikosti pridelka).
* Stroški amortizacije vključujejo amortizacijo nasada in amortizacijo strojev.

Preglednica: Modelne ocene izpada dohodka pri pridelavi namiznih jabolk zaradi epidemije COVID-19

|  |  |  |  |  |  |
| --- | --- | --- | --- | --- | --- |
| **Modelne kalkulacije****Kmetijski inštitut Slovenije****Oddelek za ekonomiko kmetijstva** |  |  |  |  |  |
|  |   | **2020\*** | **2017-2019** | **2020\*** | **2017-2019** |
| **Namizna jabolka****Neto pridelek**  | **kg/ ha** | **40.000** | **33.058** | **30.000** | **24.793** |
|  |   |  |  |  |  |
| **IZVLEČEK iz modelnih kalkulacij** |   |  |  |  |  |
| **Stroški skupaj (2)** | **EUR/ha** | **20.172** | **15.712** | **17.628** | **14.142** |
|  *Stroški kupljenega blaga in storitev (3)* | *EUR/ha* | *9.579* | *6.727* | *7.837* | *5.667* |
| od tega sredstva za varstvo | EUR/ha | 1.369 | 1.319 | 1.252 | 1.319 |
| od tega gnojila | EUR/ha | 164 | 143 | 136 | 96 |
|  *Amortizacija (4)* | *EUR/ha* | *3.210* | *2.993* | *3.057* | *2.871* |
| **Stroški zmanjšani za subvencije** | **EUR/ha** | **19.800** | **15.330** | **17.256** | **13.761** |
| ***Stroški, zmanjšani za subvencije/ kg (LC)*** | ***EUR/kg*** | ***0,50*** | ***0,46*** | ***0,58*** | ***0,56*** |
| **Odkupna cena (sep.–okt.)** | **EUR/kg** | **0,40** | **0,45** | **0,40** | **0,45** |
|   |   |  |  |  |  |
| **Vrednost pridelave skupaj (1)** | **EUR/ha** | **16.282** | **15.243** | **12.304** | **11.527** |
| Tržna vrednost pridelave | EUR/ha | 15.910 | 14.860 | 11.932 | 11.145 |
| Subvencije | EUR/ha | 372 | 383 | 372 | 381 |
|   |   |   |   |   |   |
| **Neto dodana vrednost (1)–(3)–(4) (NDV)** | **EUR/ha** | **3.121** | **5.141** | **1.039** | **2.607** |
|  |  |  |  |  |  |
| **Indeks NDV (povprečje = 100)** | Indeks | 61 | 100 | 40 | 100 |
| **Razlika NDV** | **EUR/ha** | **-2.020** | **0** | **-1.569** | **0** |
|  |  |  |  |  |  |
| ***Upoštevani dodatni stroški COVID-19:*** | ***EUR/ha*** | **2.014** |  | **1.623** |  |
| od tega dodatno skladiščenje in hlajenje |  | 560 |   | 420 |   |
| od tega večja poraba najetega dela in zaščitne opreme zaradi omejitev COVID-19 |  | 1.454 |   | 1.203 |   |
| \* prve ocene na podlagi modelnih kalkulacij za leto 2020, KIS (22. 2. 2021) |  |  |
|  |  |  |  |  |  |
| Viri podatkov: |  |  |  |  |  |
| SURS, ARSKTRP-TIS, GZS, KIS |  |  |  |  |  |

Ocena skupne višine pomoči: 4.056.000 EUR

* + število upravičencev (16.10.2020): 491 pridelovalcev
	+ površina: 2.028 ha
1. https://www.kis.si/f/docs/MODELNE\_KALKULACIJE\_2/Metodoloska\_MK\_februar2020.pdf [↑](#footnote-ref-1)